Document ID: 31994R1114

ΚΑΝΟΝΙΣΜΟΣ (ΕΚ) αριθ. 1114/94 ΤΗΣ ΕΠΙΤΡΟΠΗΣ της 16ης Μαΐου 1994 για την τροποποίηση του κανονισμού (ΕΟΚ) αριθ. 2839/93 όσον αφορά την ειδική πώληση βουτύρου από αποθέματα της παρέμβασης που προορίζονται για εξαγωγή προς τις δημοκρατίες που προέκυψαν από τη διάλυση της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 230/94 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2839/93 της Επιτροπής της 18ης Οκτωβρίου 1993 σχετικά με την ειδική πώληση βουτύρου από τα αποθέματα της παρέμβασης που προορίζονται για εξαγωγή προς τις δημοκρατίες που προέκυψαν από τη διάλυση της Σοβιετικής Ένωσης (3), όπως τροποποιήθηκε τελευταία από τον κανονισμό (ΕΚ) αριθ. 797/94 (4), προβλέπει στο άρθρο 1 παράγραφος 1 τη μέγιστη ποσότητα που τίθεται σε πώληση με κατανομή ανά κράτος μέλος η οποία αναφέρεται στο παράρτημα του εν λόγω κανονισμού- ότι η μέγιστη αυτή ποσότητα καθορίστηκε προκειμένου να τηρηθούν τα όρια ποσοτήτων που ορίζονται στην παρέκκλιση που αποφασίστηκε στις 22 Ιουνίου 1993 από την επιτροπή του πρωτοκόλλου για τις λιπαρές ουσίες του γάλακτος, η οποία λειτουργεί στο πλαίσιο της Γενικής Συμφωνίας Δασμών και Εμπορίου (GATT)- ότι οι ποσότητες αυτές αυξήθηκαν με απόφαση της εν λόγω επιτροπής στις 29 Μαρτίου 1994 και ότι, συνεπώς, θα πρέπει να τροποποιηθεί και η μέγιστη ποσότητα που αναφέρεται στον κανονισμό (ΕΟΚ) αριθ. 2839/93 και η κατανομή της ανά κράτος μέλος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2839/93 τροποποιείται ως εξής:
1. Στο άρθρο 1 παράγραφος 1, η μέγιστη ποσότητα των "50 000 τόνων", αντικαθίσταται από την ποσότητα των "66 500 τόνων".
2. Το σημείο Ι του παραρτήματος αντικαθίσταται από το ακόλουθο κείμενο:
"Ι. Κατανομή των ποσοτήτων βουτύρου που αναφέρονται στο άρθρο:
"(σε τόνους) Γερμανία 10 Ισπανία 16 Ιρλανδία 29 Κάτω Χώρες 8 Ηνωμένο Βασίλειο 2 Σύνολο 66 500
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1994.

Labels: 10
3
17
18